FN สุดยอดหุ้น Outperform! ทำนิวไฮตั้งแต่เข้าตลาด ลุ้นวิ่งแตะเป้า 10 บ.
FN สุดยอดหุ้น Outperform! ทำนิวไฮตั้งแต่เข้าตลาด ลุ้นวิ่งแตะเป้า 10 บาท ล่าสุด ณ เวลา 11.21 น. ราคาอยู่ที่ 8.05 บาท บวก 0.30 บาท หรือ 3.87% สูงสุดที่ 8.10 บาท ต่ำสุดที่ 7.70 บาท มูลค่าซื้อขายที่ 60.08 ล้านบาท ด้าน บล.เคจีไอ (ประเทศไทย) แนะซื้อ ให้เป้า 10 บาท
22 ธ.ค. 2559

ผู้สื่อข่าวรายงานว่า ราคาหุ้นบริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN ณ เวลา 11.21น. ราคาอยู่ที่ 8.05 บาท บวก 0.30 บาท หรือ 3.87% สูงสุดที่ 8.10 บาท ต่ำสุดที่ 7.70 บาท มูลค่าซื้อขายที่ 60.08 ล้านบาท ขณะที่ดัชนีตลาดหุ้นไทยโดยรวมลบ 0.08% โดยราคาหุ้นปรับตัวขึ้นสูงสุดนับตั้งแต่เข้าจดทะเบียนในตลาดหลักทรัพย์

บล.เคจีไอ (ประเทศไทย) แนะนำ “Outperform” ราคาเป้าหมาย 10 บาท/หุ้น หลังประเมินโครงสร้างธุรกิจที่มีความแตกต่าง ช่วยทำให้ FN มีความได้เปรียบเหนือคู่แข่ง ด้วยการเป็นศูนย์กระจายสินค้าใหม่ซึ่งขายความเป็นเอกลักษณ์ โดยไม่ต้องเสียค่าขนส่งและการตลาด ยิ่งไปกว่านั้นการที่บริษัทกลับมาเริ่มขยายสาขาอีกครั้ง หลังจากที่ขยายสาขาครั้งล่าสุดเมื่อปี 2554
อีกทั้ง การตั้งเป้าเพิ่มสัดส่วนสินค้า private brand ซึ่งมี GPM สูงถึง 45.0-48.0% และรายได้จากค่าเช่าพื้นที่ที่คาดจะเพิ่มขึ้นหลังการปรับปรุงพื้นที่ จะช่วยหนุนให้กำไรปี 2560 กลับมาฟื้นตัว 50.7% จากปีก่อนเป็น210 ล้านบาท ด้วยโครงสร้างทางธุรกิจที่แข็งแกร่ง ซึ่งจะช่วยหนุนแนวโน้มการเติบโตของกำไรในระยะยาว ทำให้ยังคงแนะนำ “ซื้อ” โดยให้ราคาเป้าหมายใหม่ที่คำนวณโดยวิธี DCF ที่10.0 บาทเพิ่มขึ้นจากเดิมที่ 5.50 บาท
 